**დედათა და ბავშვთა ჯანმრთელობის სახელმწიფო პროგრამა**

**რა** არის დედათა და ბავშვთა ჯანმრთელობის **სახელმწიფო პროგრამის მიზანი?**

პროგრამის მიზანი

პროგრამის მიზანია დედათა და ახალშობილთა სიკვდილიანობის შემცირება, ნაადრევი მშობიარობების რიცხვისა და თანდაყოლილი ანომალიების განვითარების შემცირება ორსულთა ეფექტიანი პატრონაჟისა და მაღალკვალიფიციური სამედიცინო დახმარების გეოგრაფიული და ფინანსური ხელმისაწვდომობის გაზრდისა და მედიკამენტებით უზრუნველყოფის გზით.

პროგრამის მოსარგებლეები

1. პროგრამის მოსარგებლეები არიან საქართველოს მოქალაქეები და საქართველოში მუდმივად მცხოვრები პირები,

2. მოსარგებლე ამ პროგრამით გათვალისწინებულ მომსახურებას იღებს სახელმწიფო დახმარების სახით.

**რას მოიცავს** დედათა და ბავშვთა ჯანმრთელობის  **სახელმწიფო პროგრამა?**

დედათა და ბავშვთა ჯანმრთელობის სახელმწიფო პროგრამა მოიცავს:

* პროგრამის ანტენატალური მეთვალყურეობის კომპონენტში მიმწოდებლად დარეგისტრირებულ (დანართი №1) დაწესებულებებში ანტენატალური მეთვალყურეობის ქვეშ მყოფი ორსულების В და С ჰეპატიტებზე, აივ-ინფექციის/შიდსა და სიფილისზე სწრაფი მარტივი ტესტებით კვლევას;
* დედიდან შვილზე B ჰეპატიტის გადაცემის პრევენციის მიზნით პროგრამის მიმწოდებლების B ჰეპატიტის იმუნოგლობულინით უზრუნველყოფას;
* სკრინინგით გამოვლენილ ორსულებში კონფირმაციული კვლევის ჩატარება (აივ-ინფექცია/შიდსზე კონფირმაციული კვლევა ხორციელდება აივ-ინფექცია/შიდსის სახელმწიფო პროგრამის ფარგლებში სს „ინფექციური პათოლოგიის, შიდსისა და კლინიკური იმუნოლოგიის სამეცნიერო-პრაქტიკული ცენტრის“ მიერ. სიფილისის (ამ მუხლის „ზ“ ქვეპუნქტით გათვალისწინებული სერვისის მიმწოდებლის გამოვლენამდე პერიოდში), B და С ჰეპატიტების კონფირმაციული კვლევა ტარდება ცენტრის მიერ, მ.შ. C ჰეპატიტზე Cor-Ag მეთოდით „С ჰეპატიტის მართვის სახელმწიფო პროგრამის" ფარგლებში მიღებული ტესტებითა და სახარჯი მასალებით).
* ქ. თბილისის ყველა სამშობიარო სახლში ახალშობილების პირველად გამოკვლევას-სმენის პირველადი სკრინინგს, რაც თავის მხრივ მოიცავს:

სმენის დარღვევის გამოვლენას ახალშობილებში სმენის პირველადი და მეორეული სკრინინგული გამოკვლევის გზით

2018 წლის 1 მარტიდან პირველადი სკრინინგით გამოვლენილი სმენის დარღვევების მქონე ახალშობილების მართვას/მიდევნებას:

* პირველადი სკრინინგით გამოვლენილი სმენის დარღვევების მქონე ახალშობილების მეორად სკრინინგს და საჭიროების შემთხვევაში მათ ჩაღრმავებულ კვლევებს (ტიმპანომეტრულ კვლევას და კომპიუტერულ აუდიომეტრიას) გეოგრაფიული ხელმისაწვდომობის გათვალისწინებით (მიმწოდებელმა უნდა უზრუნველყოს სერვისის მიწოდება დასავლეთ საქართველოში (გარდა აჭარის ავტონომიური რესპუბლიკისა) მინიმუმ 2 რეგიონში და აღმოსავლეთ საქართველოში მინიმუმ 3 რეგიონში);
* ასევე, ქ. გორის (შპს „იავნანა, შპს „ჯუმბერ გოგიაშვილის კლინიკა“) ქ. თელავის (შპს „სიხარული“) და ქ. რუსთავის („რუსთავის სამშობიარო სახლი“) ქ. ზესტაფონის (შპს „ელიტე“), ქ. ბოლნისის (შპს „ბოლნისის ცენტრალური კლინიკა“), ქ. წალკის (შპს „რეგიონული ჯანდაცვის ცენტრი“), ქ. ახალციხის (შპს „უნიმედი სამცხე“), ქ ბორჯომის (შპს „ჯეო ჰოსპიტალსი“), ქ.ფოთის (შპს „გაერთიანებული სამშობიარო სახლი“), ქ.საჩხერის (სს „საჩხერის რაიონული საავადმყოფო-პოლიკლინიკური გაერთიანება“), ქ. ოზურგეთის (შპს „მედალფა“), ქ.ლაგოდეხის (შპს „არქიმედეს კლინიკა“),
* **ვინ არის პროგრამის მოსარგებლე?**
* პროგრამის მოსარგებლეები არიან:
* საქართველოს მოქალაქეები:
* ანტენატალური მომსახურების მიმწოდებელ დაწესებულებებში დარეგისტრირებული ორსულები;
* ახალშობილთა სმენის სკრინინგული გამოკვლევის მოსარგებლეა ქ. თბილისში, ქ. გორში (შპს „იავნანა, შპს „ჯუმბერ გოგიაშვილის კლინიკა“) ქ. თელავში (შპს „სიხარული“) და ქ. რუსთავში („რუსთავის სამშობიარო სახლი“), ქ. ზესტაფონში (შპს „ელიტე“), ქ. ბოლნისში (შპს „ბოლნისის ცენტრალური კლინიკა“), ქ. წალკაში (შპს „რეგიონული ჯანდაცვის ცენტრი“), ქ. ახალციხეში (შპს „უნიმედი სამცხე“), ქ. ბორჯომში (შპს „ჯეო ჰოსპიტალსი“), ქ. ფოთში (შპს „გაერთიანებული სამშობიარო სახლი“), ქ. საჩხერეში (სს „საჩხერის რაიონული საავადმყოფო-პოლიკლინიკური გაერთიანება“), ქ. ოზურგეთში (შპს „მედალფა“), ქ. ლაგოდეხში (შპს „არქიმედეს კლინიკა“), ქ. ზუგდიდში (შპს „ლაიფი“) სამშობიარო სახლებში დაბადებული ყველა ახალშობილი.

**ვის უნდა მიმართოთ პროგრამაში მონაწილეობის მისაღებად?**

დედათა და ბავშვთა ჯანმრთელობის სახელმწიფო პროგრამით გათვალისწინებული მომსახურების მისაღებად უნდა მიმართოთ ანტენატალური მომსახურების მიმწოდებლად დარეგისტრირებულ დაწესებულებებს (დანართი №1):

* პროგრამით გათვალისწინებული შიდსის, В და С ჰეპატიტების, სიფილისის სწრაფი/მარტივი მეთოდით დიაგნოსტირების მიზნით დანართი №1-ში წარმოდგენილ ანტენატალური მომსახურების მიმწოდებელ სამედიცინო დაწესებულებებს;
* პროგრამით გათვალისწინებული В ჰეპატიტის იმუნოგლობულინით უზრუნველყოფის მიზნით დანართი №1-ში წარმოდგენილ ანტენატალური მომსახურების მიმწოდებელ სამეანო მომსახურების განმახორციელებელ სამედიცინო დაწესებულებებს;
* ახალშობილთა სმენის სკრინინგული გამოკვლევის მიზნით
* შპს „აუდიოლოგიის ეროვნულ ცენტრს“ (თბილისი, თევდორე მღვდლის ქ. №13);
* ქ. გორის შპს „იავნანას (გორი, ჭავჭავაძის N104), შპს „ჯუმბერ გოგიაშვილის კლინიკას“(გორი, ცხინვალის გზატკეცილი N14);
* ქ. თელავის შპს „სიხარულს“(ქ. თელავი, ალადაშვილის ქ, N4);
* ქ. რუსთავის „რუსთავის სამშობიარო სახლს“ (ქ. რუსთავი, წმინდა ნინოს ქ. N3);
* ქ. ზესტაფონის შპს „ელიტეს“ (ქ. ზესტაფონი, ასლანიკაშვილის სანაპირო);
* ქ. ბოლნისის შპს „ბოლნისის ცენტრალურ კლინიკას“,

(ბოლნისი, დ.აღმაშენებლის ქ. N25);

* ქ. წალკის შპს „რეგიონული ჯანდაცვის ცენტრს“ , (წალკა, თაყაიშვილის ქ. N4);
* ქ. ახალციხის შპს „უნიმედ სამცხეს“, (ქ. ახალციხე, რუსთაველის ქ. N105ა);
* ქ. ბორჯომში (შპს „ჯეო ჰოსპიტალსი“), (ბორჯომი, სააკაძის ქ. N3)
* ქ. ფოთის შპს „გაერთიანებულ სამშობიარო სახლს“, (ქ.ფოთი, მიქაბერიძის ქ. N3);
* ქ. საჩხერის სს „საჩხერის რაიონული საავადმყოფო-პოლიკლინიკურ გაერთიანებას“ , (საჩხერე, ივ.გომართლის ქ. N17);
* ქ. ოზურგეთის შპს „მედალფას“, (ქ.ოზურგეთი, ნინოშვილის ქ. N3);
* ქ. ლაგოდეხის შპს „არქიმედეს კლინიკას“, (ლაგოდეხი, ჯანელიძის ქუჩა);

**როგორ ხდება** დედათა და ბავშვთა ჯანმრთელობის  **სახელმწიფო პროგრამის ფარგლებში ანაზღაურება?**

* პროგრამით გათვალისწინებული აივ-ინფექცია/შიდსის, В და С ჰეპატიტების, სიფილისის სწრაფი/მარტივი ტესტებით, სახარჯი მასალებით და „B“ ჰეპატიტის იმუნოგლობულინით უზრუნველყოფა პროგრამის მოსარგებლეებისათვის არ ითვალისწინებს თანაგადახდას;
* ახალშობილთა სმენის სკრინინგული გამოკვლევის კომპონენტის ფარგლებში მომსახურება მოსარგებლეებისათვის არ ითვალისწინებს თანაგადახდას.

ზემოაღნიშნულ საკითხთან დაკავშირებით დამატებითი ინფორმაციის მიღება შეგიძლიათ სსიპ ,,ლ. საყვარელიძის სახელობის დაავადებათა კონტროლისა და საზოგადოებრივი ჯანმრთლობის ეროვნულ ცენტრის“ ცხელი ხაზის მეშვეობით ( ტელეფონი – 2553939).